Батырларны искә алдылар

	22 ноябрьдə Уразавыл мəдəният йортында күптөрле сабантуйлар чемпионы, оста көрəшче, хəзер инде мəрхүм Мидихат ага Хөснетдиновның 85 еллыгы уңаеннан аның якты истəлегенə багышлап, балалар һəм яшүсмерлəр арасында билбаулар белəн көрəш буенча районара турнир узды. 	 Аны Кызыл Октябрь районының мəгариф, спорт һəм яшьлəр эше буенча комитеты оештырды. Шушы якты шəхесебез 1950 елдан алып 1978 елгача көрəшүе дəверендə байтак кына батырларны мəйданнарда сыртка сала булган. Кызыл Октябрь, Сергач һəм Пильна районнарыннан бу истəлекле турнирда алты дистə чамасы яшь көрəшче үзлəренең көчлəрен сынады. Турнир башланыр алдыннан барча катнашучылар сафка тезелеп, колонна белəн залны əйлəнделəр.  Баш судья вазифасын башкаручы Рəис Мөҗипов барча кунакларны сəламлəп, микрофонны Чүмбəли мəчете имамы Али хəзрəт Алеевка тапшырды. Имам Коръəн сүрəлəре укыды һəм мəрхүм Мидихат аганың рухына багышлап, дога кылды. Җитəкчелəрдəн беренче булып район мəгариф комитеты рəисе Фəнис Саберов чыгыш ясады, районнан чыккан сабантуй һəм дөнья чемпионнарының исемнəре белəн таныштырып чыкты. Билбаулар белəн көрəш буенча өлкə федерациясе президенты Максут Сəмиуллин, Россиянең атказанган физкультура хезмəткəре Зəки Валемеев, Рəис Мөҗипов та Мидихат Хөснетдиновны җылы искə алдылар.  Махсус кунак буларак, мəрхүм Мидихат абыйны якыннан белгəн көрəш батыры, мочалилы Хасыл ага Фəйзрахманов та яшьлəр бил алышканны күзəтергə килгəн иде. Рəис Мөҗипов янында район спорт секторы инструкторы Ма- рат Ибраһимов белəн турнирның баш секретаре итеп билгелəнгəн Зəки Валемеев утырдылар. Келəмдə судьялыкны билбаулар белəн көрəш буенча беренче дөнья чем- пионы Ханнəн Мусин, Сергач командасы җитəкчесе Камил Шəймəрданов, Сафаҗай урта мəктəбенең физкультура укытучысы Рөстəм Хайретдинов һəм Рбишчадан Ансар На- сибуллин алып бардылар. Беренчелəрдəн булып келəмгə 26 килограммга кадəр категориядəге иң кече көрəшчелəр чыкты. Алар түгəрəк буенча бер тапкыр көрəшеп, финалга чыгучылар ачыклангач, музыкаль паузада Илдус Харрясов баянда уйнап, мəрхүм Мидихат ага бигрəк яратып тыңлый торган “Сандугач”ны сузды, ə Ханнəн Мусин белəн Камил Шəймəрданов аңа кушылдылар. Халык бик үтенеп сорагач, чиратлап һәркайсы берәр матур җыр башкарды.  
	Ришат РАМАЗАНОВ	
Туган як

	№ --- | 30.11.2018	


